Държавен вестник, бр. 77, 2004 г., стр. 17

Б Р О Й  77
Д Ъ Р Ж А В Е Н   В Е С Т Н И К
С Т Р .  17
Чл. 56. При превоз с железопътен транспорт
титулярят на разрешение за превоз на ядрен
материал е длъжен да осигури:
1. разполагане на ядрения материал в отде-
лен вагон на товарна композиция, позволяващ
надеждно закрепване и заключване на товара;
2. въоръжена охрана, разположена така, че
надеждно да се гарантира физическата защита
на ядрения материал;
3. надеждна комуникационна връзка между
персонала за охрана в композицията, изграде-
на на принципите на резервираност и разнооб-
разие, и надеждна двустранна комуникационна
връзка между персонала за охрана в компози-
цията, силите за реагиране и центъра за транс-
портен контрол;
4. обособяване на зона с контролиран дос-
тъп при извънреден престой на композицията и
незабавно уведомяване на центъра за транспор-
тен контрол;
5. движение на самостоятелен локомотив
пред влаковата композиция.
Чл. 57. При превоз с речен или морски тран-
спорт титулярят на разрешение за превоз на
ядрен материал е длъжен да осигури:
1. превоз със специализирано плавателно
средство, оборудвано с необходимото въо-
ръжение;
2. разполагане на товара в контейнери и в
отсеци, които позволяват надеждно закрепва-
не и защита на ядрения материал;
3. денонощна въоръжена охрана на плава-
телното средство;
4. надеждна комуникационна връзка между
персонала за охрана в транспортния съд, изгра-
дена на принципите на резервираност и разно-
образие, и надеждна двустранна комуникаци-
онна връзка между персонала за охрана в пла-
вателното средство, силите за реагиране и цен-
търа за транспортен контрол;
5. оборудване на плавателното средство с
необходими за целта средства за пожарогасене.
Чл. 58. При въздушен превоз титулярят на
разрешение за превоз на ядрен материал е длъ-
жен да осигури:
1. превоз във въздухоплавателното средство
само и единствено на ядрен материал;
2. допускане на борда на въздухоплавател-
ното средство само на персонала, придружаващ
и/или обслужващ полета и товара.
Раздел III
Превоз на радиоактивни вещества
Чл. 59. (1) Лицензиантът или титулярят на
разрешение за превоз на радиоактивни вещес-
тва осигурява физическата им защита по време
на превоза.
(2) Превозът на радиоактивни вещества се
извършва със специално оборудвани транспор-
тни средства в зависимост от категорията на
радиоактивни вещества.
(3) Изискванията към превозните средства
по ал. 1 и към опаковките се определят с наред-
бата по чл. 26, ал. 4 ЗБИЯЕ.
Чл. 60. (1) При превоз на радиоактивни ве-
щества от I и II категория лицата по чл. 59, ал. 1:
1. определят отговорно длъжностно лице по
физическата защита при превоза;
2. предават на лицето по т. 1 писмени инст-
рукции за действия при нормални условия и при
извънредни ситуации, както и информация за
лицата, които ще приемат радиоактивните ве-
щества, номерата на личните им документи и
друга информация, позволяваща еднозначно да
се установи правото на товарополучателя да
получи товара;
3. осигуряват при необходимост въоръжена
охрана.
(2) Отговорното длъжностно лице по физи-
ческата защита на превоза по ал. 1, т. 1:
1. преди началото на превоза извършва ог-
лед на превозното средство и проверява за на-
личието на странични устройства, предмети или
неправомерни действия, които могат пряко или
косвено да създадат опасност за радиоактивни-
те вещества или превозното средство;
2. непрекъснато наблюдава и анализира об-
становката за наличието на промени или обс-
тоятелства, представляващи опасност за сигур-
ността на радиоактивните вещества или на пер-
сонала, участващ в превоза;
3. оценява степента на възникналата опас-
ност или заплаха за радиоактивните вещества;
4. уведомява за опасността персонала, учас-
тващ в превоза;
5. ръководи превоза съгласно инструкциите
за действие при нормални условия и при извън-
редни ситуации.
Раздел IV
Специфични изисквания при международен
превоз на ядрен материал и/или радиоактив-
ни вещества
Чл. 61. (1) Нивото на физическа защита при
международен превоз на ядрен материал е съг-
ласно приложение № 1 към Конвенцията за
физическа защита на ядрения материал (ДВ,
бр. 44 от 1987 г.).
(2) За превоз на ядрен материал и/или ради-
оактивни вещества на територията на Републи-
ка България, който се извършва по повод внос,
износ и транзитен превоз, се прилагат изисква-
нията на раздели I, II и III.
(3) В случаите по ал. 2 физическата защита
на ядрения материал и/или радиоактивните
вещества на територията на Република Бълга-
рия се осигурява от лицензианта или титуляря
на разрешение за превоз, освен ако в междуна-
роден договор е предвидено друго.
Чл. 62. (1) Превозът на ядрен материал и/
или радиоактивни вещества с железопътен и
автомобилен транспорт, както и при комби-
нирани превози, се извършва при спазване
изискванията на Правилника за междунаро-
ден железопътен превоз на опасни товари
(RID) към Конвенцията за международни
железопътни превози (ДВ, бр. 46 от 1982 г.)
при превоз на опасни товари, на Европейска-